তথ্যপ্রযুক্তি খাতের কোম্পানিগুলোর জন্য ২০১৫ সালের জুন মাস পর্যন্ত ১০ শতাংশ করে কর অব্যহতি সুবিধা দেয়া হলেও তা কাজে লাগাতে পারেনি ইনফরমেশন সার্ভিসেস নেটওয়ার্ক লিমিটেড। ক্রমাগত লোকসানি কোম্পানিতে পরিনত হচ্ছে কোম্পানিটি। ২০০৯ সালে ৯৬ লাখ ৬০ হাজার টাকা মুনাফা করা কোম্পানি ২০১০ সালে ৯৪ লাখ ৭০ হাজার টাকা মুনাফা করে যা উল্লেখযোগ্য হারে কমে যায় । ২০১১ ও ২০১২ সালে এ দুই বছর কোম্পানি যথাক্রমে ৫৪ লাখ ৯০ হাজার টাকা ও ২৯ লাখ ৮০ হাজার টাকা মুনাফা করে। ২০১৩ সালে এসে দেখা যায় কোম্পানির কর প্রদানের পর লোকসানের পরিমান প্রায় ১ কোটি ১৩ লাখ টাকা। প্রতিষ্ঠিত হওয়ার পর কোম্পানিটি এত পরিমান মুনাফাও কোনো বছর করতে পারেনি।